****

**R E P U B L I K A E S H Q I P Ë R I S Ë**

**MINISTRIA E SHËNDETËSISË DHE MBROJTJES SOCIALE**

**QENDRA SPITALORE UNIVERSITARE "NËNË TEREZA”**

DREJTORIA E BURIMEVE NJERËZORE

**SHPALLJE PËR MJEK SPECIALIST NE QENDRËN SPITALORE UNIVERSITARE “NËNË TEREZA”**

Në mbështetje të Udhëzimit nr. 499, datë 02.07.2019 *‘Për proçedurat e pranimit dhe emërimit të mjekëve në Institucionet Shëndetësore Publike në Republikën e Shqipërisë nëpërmjet Platformës Elektronike”* të ndryshuar, Urdhërit të Përbashkët nr. 709, datë 10.10.2018, i Ministrit përgjegjës për Shëndetësinë dhe Ministrit përgjegjës për Arsimin, "*Për miratimin e Statutit të Qendrës Spitalore Universitare "Nënë Tereza"*, Tiranë, **Qëndra Spitalore Universitare “Nënë Tereza” Tiranë,** shpall konkursin për: 1 (një) vend të lirë pune në pozicionin **“Mjek” pranë Shërbimit të Kirurgjisë së Përgjithshme I,** Poli i Administrimit të Integruar të Spitalit Polivalent.

**APLIKIMI:**

**Afati i aplikimit është 1 (një) javë kalendarike, nga momenti i shpalljes në patformën elektronike “Mjekë për Shqipërinë”.**

Aplikimi kryhet në platformën on-line “Mjek për Shqipërinë”, si dhe një kopje e dokumentacionit dërgohet pranë Drejtorisë së Spitalit Universitar me postë, ose dorazi.

Aplikimi kryhet në platformën elektronike “Mjek për Shqipërinë”, si dhe një kopje e dokumentacionit dërgohet pranë Drejtoritsë së Spitalit Universitar me postë ose dorazi me protokoll.

1. **Kandidati duhet të plotësojë kushtet për pranim si vijon:**
2. Preferohet të ketë mbaruar studimet e larta universitare në një fakultet të mjekësisë me program të akredituar nga Ministria përgjegjëse për Arsimin, me notë mesatare mbi ***8 (tetë);***
3. Preferohet të ketë mbaruar specializimin pasuniversitar në specialitetin “Kirurgji e Përgjithshme” me notë mesatare mbi ***9 (nëntë).*** (*Diplomat sipas pikave a) dhe b) të cilat janë marrë jashtë vendit, duhet të jenë njohur dhe njehsuar, sipas legjislacionit në fuqi nga strukturat përkatëse;*
4. Të ketë liçencën e ushtrimit të profesionit, lëshuar nga Urdhëri i Mjekut, të vlefshme;
5. Preferohet të ketë eksperienë pune;
6. Preferohet të ketë kryer trajnime profesionale kirurgjikale për aftësimin e pasurimin e njohurive të tyre brenda dhe jashtë Shqipërisë (preferohen vende të Komunitetit Europian/SHBA/Japoni);
7. Preferohet të ketë zhvilluar aktivitet kërkimor shkencor dhe ta ketë pasqyruar atë në evente shkencore kombëtare dhe/ose ndërkombëtare apo publikime shkencore;
8. Të ketë mbrojtur gjuhë të huaj;
9. Të ketë aftësi të mira komunikuese me pacientët dhe me personelin e shërbimit;
10. Të mos jetë i dënuar me vendim të formës së prerë për kryerjen e një krimi apo për kryerjen e një kundërvajtjeje penale me dashje;
11. Të mos jetë në marrëdhënie pune në një institucion shëndetësor publik (qëndër shëndetësore/ spital).
12. **Dokumentet e nevojshme për aplikim:**

Kandidatët duhet të aplikojnë në adresën online <https://mjeke.shendetesia.gov.al> si dhe një kopje të dokumentave duhet ta dorëzojnë, me postë, pranë Drejtorisë së QSU “Nënë Tereza”, Tiranë (përfshirë një kërkesë me shkrim për pozicionin për të cilin po aplikojnë). Lista e dokumentacionit të nevojshme është:

1. *Jetëshkrimi i kandidatit ( CV) (e detyrueshme);*
2. *Fotokopje e kartës së identitetit;*
3. *Diploma Universitare dhe lista e notave. Për kandidatët që kanë studiuar jashtë vendit, diploma e tyre duhet të jetë e njohur nga struktura përkatëse (e detyrueshme);*
4. *Diploma e Specializimit dhe lista e notave. Për kandidatët që kanë studiuar jashtë vendit, diploma e tyre duhet të jetë e njohur nga struktura përkatëse (e detyrueshme);*
5. *Leja e ushtrimit të profesionit e vlefshme (e detyrueshme);*
6. *Fotokopje e librezës së punës;*
7. *Dëshmi të kualifikimeve shkencore (gradë ose titull akademik/shkencor);*
8. *Dëshmi të njohjes të gjuhës/ve të huaj/a;*
9. *Çertifikatat e pjesëmarrjes në aktivitetet e edukimit në vazhdim të ndjekura brenda dhe jashtë vendit;*
10. *Deklaratë për gjendjen gjyqësore (e detyrueshme), sipas shtojcës 3 të Udhëzimit;*

(<http://www.qsut.gov.al/rreth-nesh-8/te-punosh-me-ne/procedurat-e-marrjes-ne-pune-ne-qsut/>)

1. *Raporti mjeko – ligjor i tre muajve të fundi (i detyrueshëm në momentin e fillimit të detyrës)*
2. *Referenca nga punëdhënësi i mëparshëm (nëse ka).*

Mosplotësimi i kritereve të mësipërmesi dhe mungesa e një prej dokumentave të detyrueshme, e ***skualifikon*** automatikisht kandidatin.

**3. Vlerësimi i kandidatëve**

Kandidatët do të vlerësohen për diplomën, përvojën në shëndetësi, gjuhën e huaj, trajnimet apo kualifikimet e lidhura me fushën dhe për intervistën me gojë. Totali i pikëve për këtë vlerësim është 50 pikë, përkatësisht:

a) deri në 45 pikë vlerësimi i dosjes;

b) deri në 5 pikë vlerësimi i intervistës me gojë.

Si eksperiencë në profesion, e cila vlerësohet me max. 15 pikë, do të konsiderohet **VETËM eksperienca në pozicionin Mjek Kirurg.**

Intervista me gojë do të fokusohet mbi njohuritë për organizimin e sistemit shëndetësor në Republikën e Shqipërisë, eksperiencën, njohuritë profesionale dhe Kodin e Etikës dhe Deontologjisë Mjekësore.

Për më tepër, mbi vlerësimin e kandidatëve mund t’i referoheni Udhëzimit nr. 499, datë 02.07.2019 “*Për proçedurat e pranimit dhe emërimit të mjekëve në institucionet shëndetësore publike në Republikën e Shqipërisë nëpërmjet Platformës Elektronike*” të ndryshuar,

Komisioni i Vlerësimit, brenda 1 (një) ditë pune pas përfundimit të afatit të pranimit të aplikimeve, vlerëson dokumentacionin e paraqitur nga kandidatët dhe njofton vendin, datën dhe orën e intervistës me gojë, sipas Udhëzimit të sipërcituar.

**4. Njoftimi i kandidatëve dhe shpallja e pikëve**

Në përfundim Komisioni i Vlerësimit harton listën me pikët totale për çdo kandidat dhe i njofton ata për rezultatin nëpërmjet adresës së tyre të e-mail-it.

Kandidatët kanë të drejtën e ankimit për rezultatin brenda 24 orëve nga dita e njoftimit të tyre. Ankesa bëhet përmes portalit “Mjekë për Shqipërinë” dhe në adresën e e-mail-it QSUT@shendetesia.gov.al

**Pas përfundimit të afateve të ankimimit dhe shqyrtimit të ankesave, Komisioni i Vlerësimit shpall renditjen përfundimtare të kandidatëve dhe e dërgon atë pranë DQOSHKSH-së e cila bën publikimin në portalin “Mjekë për Shqipërinë”.**